ban 
( 457 ) 
aincoires de plus en plus; vous supplions, Sire, en toute 
humilité, ainsi le voulloir croire et prendre de bonne part. 
» Au surplus, Sire, combien que vos bons et leaulx 
subjectz de Haynault et de Namur congnoissent assés vostre 
bonté et nature avoir esté et eslre tousjours enclint de soy 
meismes à les ayder, conforter et subvenir , et qu’il ne 
feust besoing vous exciler ou esmouvoir à ce faire, toutes- 
fois quia zelus domus tue commedit me, Sire, il leur a 
samblé que leurs courages ne eussent point esté assouffis 
ne appaisés, et ne se feussent pas acquittés ne mis en 
leur leal debvoir, s’ilz n’euississent envoyé devers vous leurs 
depputés vous declairer ces choses, et remonstrer leurs 
intentions, desirs et bonnes voullentés. 
» À ces fins, Sire, sommes icy envoyés, monsieur le 
prevost de‘Mons pour vostre pays de Haynault, et moy 
pour vostre pays de Namur, non point, Sire, telz per- 
sonnages ne en tel nombre qu’il seroit requis envoyer de- 
vers sy haulte majesté que la vostre. 
» Mais, Sire, ilz se sont tant confiés en vostre doul- 
ceur et bonté, veu l'amour que leur avés tousjours de- 
monstré ; que ne aurés point regard aux pelits personnages, 
ne au petit nombre de leurs depputtés, ainçois à leurs 
bonnes voullentés et affections. 
» Et soubz ceste confiance, Sire, nous vous supplions 
en toute humilité et obeissance qu'il plaise à vostre tres 
haulle majesté avoir les pays, les subjectz, ensamble leurs 
affaires, en vostre tres haulte et tres noble recomman- 
dation. 
» Et pour monstrer que les ayés pour recommandés et 
en vostre souvenance , qu’il vous plaise prendre la cherge, 
tuitelle et mansbournie de messeigneurs et mesdames nos 
princes et princesses, et consequamment de nous, voz 
